"Hoia mind kõvasti kinni! Emme!!! Raketid!!!"  Kogu taevas tuld täis ja  naabrimehe auto kiljub meeleheitlikult. Madisele meeldis.  Paugutamise algust ei suutnud Madis kuidagi ära oodata. Inimesele, kes kella ei tunne, on selline ootamine eriti painav. Muudkui vea tool kapi juurde, roni peale, tõmba kell lähemale ja küsi selgitusi seierite kohta, mis täiesti meelevaldselt klaasi all keerlevad.  Mikiga joogiklaasi ei pannud Madis igaks juhuks juba peale 23 käest, et mullijoogi jagamiseks õigel ajal valmis olla.  Kõige rohkem meeldisid Madisele kirsipuu otsa pandud  säraküünlad. Need ei tundunud nii ebamaised kui muu tulevärk.